***Captain Fantastic*** er en amerikansk komedie og dramafilm fra 2016 som er skrevet og regissert av Matt Ross og med Viggo Mortensen i hovedrollen. Historien er sentrert omkring en familie som blir tvunget til å reintegrere seg i samfunnet etter å ha bodd i isolasjon i et tiår.

Filmen hadde premiere på Sundance filmfestival 23. januar 2016 og ble vist under filmfestivalen i Cannes. 
Filmen hadde premiere på kino 8. juli 2016.

Handlingsreferat
----------------

Ben Cash og hans kone Leslie og deres seks barn bor i villmarken i delstaten Washington. Ben og Leslie er tidligere venstreorienterte anarkister som har blitt desillusjonert av kapitalisme og det amerikanske samfunnet. De forsøker å innpode overlevelsesferdigheter, venstreorientert politikk og filosofi hos barna deres, og utdanne barna til å tenke kritisk, trene dem til å være selvhjulpne, fysiske og atletisk, veilede dem å overleve uten teknologi, demonstrere skjønnheten i naturen og feire bursdagen til Noam Chomsky i stedet for å feire jul.

Leslie blir innlagt på sykehus på grunn av bipolar lidelse, og til slutt begår hun selvmord. Ben får vite at faren til Leslie, Jack, planlegger å holde en tradisjonell begravelse, selv om Leslie ønsket å bli kremert. De krangler over telefon, og Jack truer med å få Ben arrestert hvis han deltar i begravelsen. Han bestemmer seg først for ikke å gå, og hindre barna i å gjøre det. Men han ombestemmer seg, og fører barna på biltur inn i livet utenfor villmarken. Familien bor hjemme hos Bens søster Harper. Hun og mannen hennes forsøker å overbevise Ben om at barna hans burde gå på skole og få en konvensjonell utdannelse. Ben spør Harpers barn og sine egne barn om en rekke emner, noe som illustrerer at hans barn er bedre utdannede. Ben ankommer begravelsen til Leslie med barna sine og leser testamentet hennes, som pålegger familien hennes å kremere henne.

Bens barn begynner å tvile på faren og ferdighetene hans som forelder. Sønnen Rellian beskylder Ben for aldri å ha behandlet Leslies mentale problemer. Sønnen Bodevan anklager faren for ikke å utstyre dem for den virkelige verden. Han viser frem godkjenningsbrev fra Ivy League-skoler, som Leslie hadde hjulpet ham å søke om før hun døde. Rellian forteller Ben at han ønsker å bo sammen med besteforeldrene sine. Når Bens datter Vespyr forsøker å klatre inn i et vindu for å "frigjøre" Rellian fra besteforeldrene, faller hun ned fra taket og unngår så vidt å knekke nakken. Ben, sjokkert og føler seg ansvarlig for dette, tillater Jack å få ansvar for barna hans. Men selv om de har knyttet seg til besteforeldrene deres, ønsker barna å reise sammen med faren deres.

Rolleliste
----------

Hovedroller i *Captain Fantastic*Viggo Mortensen (Ben Cash)Steve Zahn (Dave)Frank Langella (Jack)
* Viggo Mortensen som Ben Cash
* George MacKay som Bodevan "Bo" Cash
* Samantha Isler som Kielyr Cash
* Annalise Basso som Vespyr Cash
* Nicholas Hamilton som Rellian Cash
* Shree Crooks som Zaja Cash
* Charlie Shotwell som Nai Cash
* Kathryn Hahn som Harper
* Trin Miller som Leslie Abigail Cash
* Steve Zahn som Dave
* Elijah Stevenson som Justin
* Teddy Van Ee som Jackson
* Erin Moriarty som Claire
* Missi Pyle som Ellen
* Frank Langella som Jack
* Ann Dowd som Abigail

Produksjon
----------

Ideen til filmen kom da Matt Ross begynte å stille spørsmål ved valgene han og hans kone gjorde som foreldre. Fra der lurte han på hva som ville skje hvis han var helt og heldent tilstede i sine barns liv, men samtidig la merke til at moderne teknologi gjorde det vanskelig. Når han lagde filmen tok han og selvbiografiske biter fra sitt eget liv, spesielt det å vokse opp i de han kaller samfunn med alternativ livsstil.

Viggo Mortensen ble gitt en rolle i filmen i februar 2014. I juni samme år ble det annonsert at George MacKay, Annalise Basso, Samantha Isler, Nicholas Hamilton, Shree Crooks og Charlie Shotwell også hadde fått en rolle, og de fleste av de resterende skuespillerne hadde blitt plukket ut i juli og august.

### Innspilling

Innspillingen av *Captain Fantastic* startet i det vestre Washington i juli 2014.

Utgivelse
---------

I juli 2017 fikk eOne Entertainment rettigheter til å distribuere filmen internasjonalt. I august 2014 ble det kunngjort at Bleecker Street skulle distribuere filmen i USA.

Filmen hadde verdenspremière 23. januar 2016 under Sundance filmfestival. Filmen ble utgitt 8. juli 2016. Den ble også vist under filmfestivalen i Cannes der Matt Ross vant prisen for beste regissør.

Referanser
----------

1. ↑  «*Captain Fantastic*». *British Board of Film Classification*. 21. juli 2016. Besøkt 21. juli 2016.
2. ↑  «*Captain Fantastic*». *Box Office Mojo*. IMDb. Besøkt 8. desember 2016.
3. ↑  «*Captain Fantastic* (Foreign Gross)». *Box Office Mojo*. IMDb. Besøkt 8. desember 2016.
4. 1 2  «Sundance Institute Completes Feature Film Lineup For 2016 Sundance Film Festival». sundance.org. 7. desember 2015. Besøkt 13. februar 2016.
5. ↑  «2016 Cannes Film Festival Announces Lineup». *IndieWire*. Besøkt 14. april 2016.
6. ↑  «Cannes 2016: Film Festival Unveils Official Selection Lineup». *Variety*. Besøkt 14. april 2016.
7. 1 2  Penderson, Erik (4. februar 2016). «‘Captain Fantastic’ Gets Summer Release From Bleecker Street». Deadline.com. Besøkt 13. februar 2016.
8. 1 2  Tedder, Michael. «This Silicon Valley Actor Made One of the Strangest and Most Beautiful Films of the Summer». *Esquire*. Besøkt 21. november 2016.
9. ↑  Fleming Jr. Mike (20. februar 2014). «Viggo Mortensen To Star In Electric City’s ‘Captain Fantastic’». Deadline.com. Besøkt 13. februar 2016.
10. ↑  Yamato (27. juni 2014). «Viggo Mortensen Starrer ‘Captain Fantastic’ Adds Cast Of Youngsters». Jen. Besøkt 13. februar 2016.
11. ↑  Fleming Jr. Mike (18. juli 2014). «Frank Langella To Star With Viggo Mortensen In ‘Captain Fantastic’». Deadline.com. Besøkt 13. februar 2016.
12. ↑  Tartaglione, Nancy (4. august 2014). «‘Captain Fantastic’ Enlists More Cast As eOne Boards Viggo Mortensen Pic». Deadline.com. Besøkt 13. februar 2016.
13. ↑  Keary, Polly (22. juli 2014). «Viggo Mortensen filming in upper Sky Valley». MonroeMonitor.com. Arkivert fra originalen 2. mai 2016. Besøkt 13. februar 2016.  «Arkivert kopi». Archived from the original on 29. juli 2014. Besøkt 8. januar 2017. CS1-vedlikehold: Uheldig URL (link)
14. ↑  Nancy Tartaglione. «eOne Takes International On Captain Fantastic, Zahn, Hahn, Pyle, Moriarty Join Film | Deadline». deadline.com. Besøkt 15. mars 2016.
15. ↑  McClintock, Pamela (13. august 2014). «Toronto: Former Focus Co-CEO Andrew Karpen Launches New Distribution Company». TheHollywoodReporter.com. Besøkt 13. februar 2016.
16. ↑  «Captain Fantastic». Sundance.org. Arkivert fra originalen 17. oktober 2017. Besøkt 13. februar 2016.
17. ↑  ‘Olli Mäki,’ ‘Captain Fantastic’ Win Big in Un Certain Regard at Cannes.

Eksterne lenker
---------------

* (en) *Captain Fantastic* på Internet Movie Database Rediger på Wikidata

* (sv) *Captain Fantastic* i Svensk Filmdatabas Rediger på Wikidata

* (da) *Captain Fantastic* i Danmark Nationale Filminstitut Rediger på Wikidata

* (en) *Captain Fantastic* på AllMovie Rediger på Wikidata

* (fr) *Captain Fantastic* på Allociné Rediger på Wikidata

* (nl) *Captain Fantastic* på MovieMeter Rediger på Wikidata

* (en) *Captain Fantastic* på Rotten Tomatoes Rediger på Wikidata

* (en) *Captain Fantastic* på Metacritic Rediger på Wikidata

* (en) *Captain Fantastic* på Box Office Mojo Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Store norske leksikon **·** BBC Things
 |